Costa Rica

**Costa Rica**, ufisalmente **Repùblega de Costa Rica**, ła ze na nasion sovrana, organizada cofà na repùblega presidensiałista unitària formada da 7 province. Ubicada in Amèrica Sentrałe, ła ga un teritòrio co un àrea totałe de 51&nbsp;100km². Confina co Nicaràgua al nord, el mar Caribe verso est, Panamà al sudest e el osèano Pasìfego a l'ovest. In cuanto ai bordi marìtimi, ła sta arente de Panama, Nicaragua, Cołónbia e Ecuador.

Ła conta de 5&nbsp;163&nbsp;068 abitanti drio cheło che dize ła so ùltema projesion demogràfega. La so capitałe, sentro pułìtego e econòmego el ze San José, e la so łéngua ufisałe ła ze la łéngua spagnoła. El ze el paeze pì meridionałe de Amèrica del Nord e el so punto pì austrałe el ze la ìzoła del Coco.

Co na sòłida e lonzeva democrasia, intrà le pì funsionałi del mondo, e na eficase capasità de mobiłità sociałe che ła ghe permite de rivar a un erlevà progreso zenerałe in rełasion a la destribusion e grandesa de ła so economia, Costa Rica ła ze el sincuantèzemo paeze pì rico del mondo drio cheło che dize dati del Fondo Monetàrio Internasionałe e uno dei pì stàbiłi de Amèrica, otegnendo rezultai zeneralmente favoràbiłi in tuti i ìndazi de desviłupo e conpetitività.. Par de pì, ła ga difarenti pułìteghe a ła vanguàrdia par la protesion de l'anbiente e ła ze na nasion desmiłitarizada par pròpia vołontà dal 1948, mantegnendo un ełevà liveło de prosperità e vegnendo considerada ła socetà pì contenta del pianeta, durante pì de na dècada, drio cheło che dize el New Economics Foundation.

De forma parałeła, el paeze atualmente el fa fronte a inportanti sfide inte el so desviłupo rełasionae a la condision defisitària e discapasità de mejorar ła so infraestrutura stradałe e de trasporti, un ełevà deficit fiscałe, la sostegnibiłità e eficasa del so stato de benestar, el stagnamento inte la poaresa, la tendensa verso alto inte i so tasi de dełincuensa, dezocupasion e dezigualiansa; e i profondi problemi ecolòzeghi rełasionai a pràteghe agrìcułe nozive, mała zestion de scarti e contaminasion dei corpi de àcua.

## Storia
El primo europeo a rivar in Costa Rica xe stà Cristoforo Colombo inte el 1502. Ła xona ła xe stà colonixà da i Spagnołi a partir dal 1563.
Inte el 1821 el Mèsego e tute łe altre nasion sentromericane łe gà dichiarà l'independensa da ła Spagna. Pa' un tocheto a Costa Rica ła ga fato parte de ła Federasion de łe Province Unìe de ła Amèrica Sentral, insieme co Guatemala, El Salvador, Honduras e Nicaragua. Dopo inte el 1838-1841 ła federasion ła xe presipità inte na guera çiviłe e ogni Stato el xe ndà par conto suo.
Inte el 1948 ghe xe stà na curta ma sanguinoxa guera çiviłe: defati a łe elesion presidensiai, el goerno usente guidà dal presidente Teodoro Picado Michalski el sà rifiutà de reconòsar ła vitoria de l'opoxision. Ełora questi i se ga rebelà soto ła guida de José Figueres Ferrer e i ga ciapà el podere. Dopo de che Figueres el ga fato na serie de riforme, dandoghe el voto a łe fémene e a i analfabeti e abołendo conpletamente el exerçito, pa' evitare el ris·cio de colpi de Stato. Dopo el 1948 nó ghe xe pi stai dixordini, contrariamente a quanto avegnùo inte i paexi visini.

## Zeografia połitega
El Costa Rica el xe na Republica presidensial. La divizion teritoriałe de Costa Rica ła conprende 7 province divideste in 82 cantoni e sti cuà a so volta, sudividesti in 488 distreti cołejai.

### Ezèrsito
In Costa Rica i ga soło che łe forse de polisìa.
I fondi che prima i era destinai a łe spexe miłitari deso i vien doparai pa' altre robe, come l'educasion, ła sanità, ła salvaguardia del anbiente e el svilupo econòmego. Defati ła Costa Rica ła xe el quarto Stato mejo svilupà de tuta ła Amèrica Latina. Ła vita połitica ła xe chieta.

## Demografia
I viventi in Costra Rica i xe de marełengua Spagnoła.

## Gałeria de someje

Imàjine:CordilleraTalamanca.jpg|Cordiłiera de Talamanca
Imàjine:Paso Real- Rio Grande deTerraba - panoramio.jpg|fiume Rio Grando de Téraba
Imàjine:Cartago, costa rica - panoramio.jpg|panorama de Cartago
Imàjine:Diquis Stone Spheres in situ Finca 6 CR 12 2020.jpg|sfere de piera de ła cultura Dicuìs int'el sito ONUESC de Finca 6


## Note

## Altri projeti

## Łinganbi foresti